Trump falat építene a Szaharába
Ha Spanyolország helyében lenne. De nincs.
Donald Trump amerikai elnök azt javasolta Spanyolországnak, hogy építsenek falat a Szaharába, ha meg akarják oldani a migrációs válságot, mondta Josep Borrell spanyol külügyminiszter.

A BBC cikke szerint az Európai Parlament volt elnöke még júniusban tett hivatalos látogatást az Egyesült Államokba, Trump itt vázolta fel neki a tervét, ám Borrell nem osztotta a véleményét.

  A szaharai határ sem hiszem, hogy hosszabb, mint a mi határunk Mexikóval

– fogalmazott akkor az amerikai elnök, de nem volt igaza, mert az amerikai-mexikói határ közel kétezer kilométerrel rövidebb, mint a Szahara hossza.

Spanyolországnak nincs felségjoga a Szaharában, de az észak-afrikai partoknál Ceuta és Melilla autonóm spanyol terület, amiket kerítés választ el Marokkótól.

Január óta 35 ezer menekült érkezett Spanyolországba, ez a legmagasabb szám az EU-ban.

Kiemelt kép: Europress/AFP/Brendan Smialowski
spanyolország